《次韵和酬》
宋代·杨蟠

林扉厌听雨声频，为惜春风只九旬。
裛扑山花将放杏，侵寻岁月已过人。
何时好去游南涧，每夜空来望北辰。
愁坐更无车马客，独怜诗笔谩相亲。

作者简介：章安人，字公济。仁宗庆历六年进士。为密、和二州推官。诗为欧阳修所称。苏轼知杭州，蟠通判州事，与轼唱酬甚多。历知寿州卒。平生为诗数千篇，号《章安集》。